### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 19. juni 2024 har vedtaget Magistratens foranstående indstilling af 11. juni 2024.

###

BESLUTNINGSFORSLAG FRA SF

Lighed i sundhed som en del af rekrutterings- og fastholdelsesstrategien i [adresse]

Baggrund

På plejehjemmet i Herbert Kjeldsen har de fleste beboere svære udfordringer ift. Psykiatri og/eller misbrug af rusmidler. Der er altså tale om mennesker, hvor sociale faktorer er barrierer for deres sundhed og trivsel. Dette stiller store krav til organiseringen og kompetencerne omkring beboerne.

Der er i dag mulighed for at specialisere sig inden for fx velfærdsteknologi eller demens inden for sosu-uddannelserne. På samme måde er der behov for at kunne specialisere sig inden for udsathed/lighed i sundhed.

SF ønsker med dette forslag at styrke koblingen til det vilde problem omkring rekruttering og fastholdelse i en branche, som desværre har alt for lav prestige. Dette understøtter, at der kunne være flere karriererveje inden for sundhedsområdet.

Forslag

Det besluttes:

1) At Michael Brandt gade bliver spydsspids for specialisering inden for udsathed/lighed i sundhed med udgangspunkt i deres nuværende målgruppe.

2) MSO afdækker, hvad specialiseringen kunne omfatte fx uddannelsesforpligtigelse og afprøvning af forsøg med sundhed ind i alt fx ift ernæring.

3) MSO undersøger hvilke muligheder der er for at benytte sig af centralt afsatte midler til kompetenceudvikling.

I samarbejde med medarbejdere og ledelse udvikles Michael Brandt gade som et spydsspids for specialisering inden for målgruppen. Dette kan ske parrallelt eller i samarbejde med plejehjemmet for ældre udsatte borgere.

Målet er at øge prestigen inden for faget og styrke fagligheden gennem kompetenceløft og -udvikling inden for psykiatriske lidelser og misbrugspædagogik, fx inspireret af APN sygeplejersker, som i dag primært uddannes indenfor somatikken. Kunne det udvides til også at omhandle psykiatriske områder?

Forskellige former for specialiseringer:

Specialiseringen kan også omfatte andre områder: ledelse, fysisk indretning og tværfaglighed

- afprøve forskellige former for styrkelse af ledelsen fx ved at decentralisere visiteringen og dermed skabe en smidigere vej fra regionens indlæggelse til udskrivelse. Målet er at styrke forebyggelse af genindlæggelser ved at styrke samarbejdet med regionen og dermed have en økonomisk samfundsmæssig gevinst.

- Som spydsspids for området kunne en mulighed også være at styrke tværfagligheden ved at ansætte andre fagligheder og dermed udvide personalegruppen ift områderne mestring og trivsel.

- Den fysiske indretning kunne også være et tema fx inspireret af [adresse] i Holstebro. Her er en inddragelse af personale, pårørende og brugere en naturlig del af specialiseringen.

Ragnhild Johansen, Ernst Nielsen, Heidi Kjær, Jean Nissen og Karina Søndergaard (ordfører)

INDSTILLING FRA MAGISTRATSAFDELINGEN FOR SUNDHED OG OMSORG

Svar på forslag fra SF om at gentænke plejehjemmet/plejeboligerne Herbert Kjeldsen

### Resume

Byrådet behandlede den 20. marts forslag fra SF om at gentænke [adresse] Herbert Kjeldsen samt ændringsforslag fra Radikale Venstre og Enhedslisten. Sundhed og Omsorg bedt om at udarbejde en indstilling herom.

Med forslaget ønskes at gøre CBG til et spydspidspleje-hjem inden for udsathed og lighed i sundhed med udgangspunkt i deres nuværende beboergruppe samt en afdækning af, hvilke kompetencer det kræver blandt medarbejderne.

Indstillingen er koordineret med Sociale Forhold og Beskæftigelse.

Initiativerne til at gennemføre beslutningsforslaget vil kræve politisk beslutning om finansiering for at kunne realiseres.

### Beslutningspunkter

Det indstilles:

At 1) byrådet tager belysningen af initiativerne til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 20-03-2024

Maiken Thorsen: 20

Fremsendes med ændringsforslaget fra Radikale Venstres byrådsgruppe til Magistratsafdelingen for Sundhed og Omsorg med henblik på udarbejdelse af en indstilling, jf. byrådets vedtagelse i mødet den 20. marts 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 11-06-2024

Maiken Thorsen: 9

Fremsendes til [adresse] med bemærkning, at Magistraten i mødet den 11. juni 2024 anbefaler, at byrådet tiltræder Magistratsafdelingen for Sundhed og Omsorgs indstilling af 29. maj 2024.